Diari Oficial de la Generalitat Valenciana


Sumari del DOGV 2300, del 30-06-1994 (1994/831850)

DECRET 114/1994, de 21 de juny, del Govern Valencià, pel qual s'aprova la concessió d'un aval de la Generalitat Valenciana a l'Entitat Pública de Sanejament d'Aigües Residuals de la Comunitat Valenciana.
-----------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1994/06/21/114/dof/vci/html**

### Dades del document

Número de DOGV
:   2300

Data del DOGV
:   30-06-1994

Secció del DOGV
:   DISPOSICIONS GENERALS

Número del document
:   1994/831850


Data del document
:   21-06-1994

Organisme emissor
:   Conselleria d'Economia i Hisenda

Tipus de document
:   Decret

DECRET 114/1994, de 21 de juny, del Govern Valencià, pel qual s'aprova la concessió d'un aval de la Generalitat Valenciana a l'Entitat Pública de Sanejament d'Aigües Residuals de la Comunitat Valenciana. [94/4488]  
La Llei d'Hisenda Pública de la Generalitat Valenciana autoritza el Govern Valencià per a la concessió d'avals dins de determinades condicions que s'hi fixen.  
D'altra banda, la Llei 6/1993, de 31 de desembre, de Pressupostos de la Generalitat Valenciana per a l'exercici de 1994, recull en l'article 15 una consignació de crèdit per a la concessió d'avals a l'Entitat Pública Sanejament d'Aigües Residuals de la Comunitat Valenciana, de fins a un límit de 6.390 milions de pessetes, i, així mateix, estableix que en els avals que preste la Generalitat Valenciana a favor d'aquesta entitat com a conseqüència d'operacions de finançament de les actuacions derivades del Pla Director de Sanejament i Depuració de la Comunitat Valenciana, el Govern Valencià podrà renunciar al benefici d'excussió a què es refereix l'article 84.4 del text refós de la Llei d'Hisenda Pública de la Generalitat Valenciana.  
Basant-se en la normativa esmentada, a proposta del conseller d'Economia i Hisenda, i amb la deliberació prèvia del Govern Valencià, en la reunió del dia 21 de juny de 1994,  
DECRETE:  
Article primer  
Autoritzar el conseller d'Economia i Hisenda per a la firma d'avals de Tresoreria a favor de l'Entitat Pública de Sanejament d'Aigües Residuals de la Comunitat Valenciana, destinats a garantir operacions de crèdit, que s'han de concertar amb el Banc Europeu d'Inversions, per un import global de 5.000 milions de pessetes de principal, o l'equivalent en divises segons la conversió efectuada per aquest banc, per a finançar l'execució de determinades obres del Pla Director de Sanejament i Depuració de la Comunitat Valenciana.  
Així mateix, és autoritzat per a atorgar avals destinats a garantir obligacions derivades de la utilització d'instruments financers de cobertura, vinculats a les operacions de crèdit a què es referix el paràgraf anterior.  
Article segon  
D'acord amb l'autorització establerta en l'article 15 de la Llei 6/1993, de 31 de desembre, de Pressupostos de la Generalitat Valenciana per a l'exercici 1994, en l'atorgament dels avals a què es refereix l'article anterior, es renunciarà al benefici d'excussió recollit en l'article 1830 del Codi Civil.  
DISPOSICIÓ FINAL  
Autoritzar el conseller d'Economia i Hisenda per a determinar les altres condicions dels avals que s'han de prestar, en el marc del que estableix la Llei d'Hisenda Pública de la Generalitat Valenciana.  
Valencia, 21 de juny de 1994  
El president de la Generalitat Valenciana,  
JOAN LERMA I BLASCO  
El conseller d'Economia i Hisenda,  
AURELIO MARTÍNEZ ESTÉVEZ


Còpia Permalink ELI